**Lag en Instagram-reel om bedriften rettet mot ungdom**

**Antall elever:**

Egner seg godt som gruppeoppgave (2–4 elever), men kan også løses individuelt.

**Tidsbruk:**

1-2 arbeidsdager

**Bakgrunn og mål med oppgaven:**

Mange ungdommer får sitt første inntrykk av en bedrift gjennom sosiale medier – spesielt via korte videoer som Reels på Instagram eller TikTok. En kreativ, ekte og engasjerende video kan vise frem både arbeidsmiljøet, produktene og menneskene bak fasaden, og gjøre bedriften mer attraktiv for unge.

I denne oppgaven skal dere lage en kort video (Reel) som presenterer bedriften på en måte som treffer ungdom som målgruppe – f.eks. elever på ungdomsskole eller videregående.

**Hvordan kan dere jobbe med oppgaven:**

1. **Utforsk målgruppen og stil** 
   * Hva liker ungdom å se på Instagram eller TikTok?
   * Se på eksempler: Hvordan bruker andre bedrifter Reels?
   * Hva gjør videoene morsomme, informative eller fengende?
2. **Bestem budskap og vinkel**

Her kan det være lurt å snakke med veilederen din om hva arbeidsplassen ønsker å få frem:

* + Hva skal videoen si om bedriften?
  + Eksempler på vinkler:
    - «En dag på jobb her»
    - «5 grunner til å jobbe her»
    - «Visste du at vi…?»
  + Hvilket inntrykk vil dere skape? (trygt, kult, gøy, lærerikt)

1. **Lag manus og storyboard**

Søk på internett etter hvordan manus og storyboard kan lages.

* + Bestem rekkefølge, tekst på skjerm, klipp og musikk
  + Planlegg scener eller intervjuer
  + Lag et enkelt storyboard (tegning eller punktliste)

1. **Film og rediger**

Få hjelp fra veileder til å vite hva slags apper som er greit å bruke.

* + Bruk mobiltelefon eller kamera
  + Bruk apper som CapCut, Instagram, iMovie eller lignende
  + Legg på tekst, filtre og musikk som passer målgruppen
  + Husk samtykke fra personer som vises i videoen

1. **Test videoen og få tilbakemelding (med veileder):**
   * Vis den for ansatte eller andre elever
   * Er budskapet tydelig? Er det noe som må endres?

**Presentasjon av resultatet:**

Avtal et møte med veilederen din, en gruppe ansatte eller med ledelsen slik at du/dere kan presentere det dere har laget. Velg én eller flere presentasjonsformer:

1. **Muntlig fremlegg:** Forklar målgruppe og valg dere har tatt
2. **Vis Reels-videoen** for ledelsen eller ansatte
3. **Lag en kort rapport eller plakat:** «Slik laget vi Reelen» med idé, målgruppe og prosess

**Tid til forbedringer etter fremleggelse:**

Når dere har fått tilbakemeldinger fra de som har sett på det dere har laget, kan dere gjøre noen endringer på det for at den skal bli mer tilpasset arbeidsplassens behov. Sett av 2-3 timer til å justere materiell eller ideer basert på tilbakemeldinger. Presenter den så på nytt eller gi resultatet til den dere blir enige om.

**Lykke til!**